
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 215

      din 22 decembrie 2011

privind închirierea unui teren către persoane fizice şi preluarea unor contracte de închiriere

Consiliul Local al Municipiului Sighişoara;
               
            Având în vedere expunerea de motive a Primarului municipiului cu propunerea de închiriere a unui teren către persoane fizice şi preluarea unor contracte de închiriere;

Având în vedere cererile unor persoane fizice, adresate Municipiului Sighişoara, prin care acestea solicită închirierea unui teren limitrof construcţiilor şi respectiv, preluarea unor contracte de închiriere; 

Având în vedere că în urma închirierii terenului şi a preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenului şi preluarea contractelor de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenului limitrof construcţiilor şi preluarea unor contracte de închiriere, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei sociale şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei de 186 mp. teren agricol – grădină, limitrof imobilului, situat în Municipiul Sighişoara, str. Viilor, nr. 122,  înscris în C.F. nr. 6383, sub nr. top. 3674 – 3676/1/5/1/2, către Cioc Virgil şi soţia Cioc Elena, proprietarii imobilului limitrof – construcţie şi teren în suprafaţă de 200 mp.

Chiria va fi de 0,060 lei/mp./an, stabilită conform art. 1, lit. a.2) din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.01.2012, cu posibilităţi de prelungire.
Art.2. Se aprobă preluarea, începând cu data adoptării prezentei, a contractului de închiriere nr. 857/2006, având ca obiect terenul ocupat de construcţia - balcon, situat în Municipiul Sighişoara, str. Trandafirilor, nr. 6, ap. 3, în suprafaţă  de 10,45 mp., de către Gall Mărioara – Octavia şi Gall Adrian - Romulus, întrucât aceştia au dobândit prin cumpărare apartamentul nr. 3, de la actualul chiriaş Raţiu Emil.

Chiria va fi de 12,00 lei/mp./an, stabilită în baza art. 1, lit. c din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual .
Termenul închirierii se prelungeşte cu 5 (cinci) ani.

Restul clauzelor contractuale din contractul de închiriere nr. 857/2007 îşi menţin valabilitatea între Municipiul Sighişoara şi Gall Mărioara – Octavia şi Gall Adrian – Romulus.

Art.3. Se aprobă preluarea, începând cu data de 01.01.2012, a contractului de închiriere nr. 290/2008, având ca obiect terenul ocupat de construcţia - balcon, situat în Municipiul Sighişoara, str. Mihai Viteazu, nr. 3D, sc. A, ap. 3, în suprafaţă  de 8,64 mp., de către Koszta Alpar - Sandor, care a dobândit prin donaţie apartamentul nr. 3, de la actualii chiriaşi Koszta Sandor şi Elena.

Începând cu data de 01.01.2012, chiria va fi 12,00 lei/mp./an, stabilită în baza art. 1, lit. c  din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual .

Restul clauzelor contractuale din contractul de închiriere nr. 290/2008 îşi menţin valabilitatea între Municipiul Sighişoara şi Koszta Alpar – Sandor.
Art.4. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Daniela Muşunoi










Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Direcţia economică

1 ex. Arhitect şef

11 ex.CB/FM

